இவ்விடம் 4 திருவிழாக்கள் சிறந்த முறையில் கொண்டாடப்படுகிறது. வருடத்தின் முதல் திருவிழா சித்திரையிலும், இரண்டாவது ஆடியிலும், மூன்றாவது புரட்டாசியிலும்  மற்றும் நான்காவது கார்திகையிலும் கொண்டாடப்படுகிறது. எல்லா வருடமும் சித்திரை திங்கள் ஒடுக்கத்து வெள்ளிக்கிழமைக்கு, முந்தைய வெள்ளிக்கிழமை அருள்மிகு பத்திரகாளி அம்மன் கோவிலில் மட்டும் திருவிழா வெகு விமர்சையாக கொண்டாடப்படுகிறது. ஆடி மாதத்தில் ஒடுக்கத்து வெள்ளிக்கிழமைக்கு, முந்தைய வெள்ளிக்கிழமை அருள்மிகு பத்திரகாளி அம்மன் கோவில் மற்றும் அருள்மிகு சுடலைமாட சுவாமி கோவில் ஆகிய இரு ஆலயங்களிலுமே கொடைவிழா கொண்டாடப்படுகிறது. புரட்டாசியில் நவராத்திரி விழாவின் போது அருள்மிகு பத்திரகாளி அம்மன் கோவிலில் தேவியை 10 நாட்கள் கொலுவிருத்தி பூசிக்கின்றனர். மேலும் 10வது நாள் மதியம் பொதுமக்கள் அனைவருக்கும் சுவையான அன்னதானம் பரிமாறி விழாவினை நிறைவு செய்கின்றனர். கார்த்திகை மாதம் ஒடுக்கத்து வெள்ளிக்கிழமைக்கு, முந்தைய வெள்ளிக்கிழமை அருள்மிகு பத்திரகாளி அம்மன் கோவிலில் அம்மைக்கு சிறப்பு கொடைவிழா நடத்தப்படுகிறது. 

மேலும் இவ்வூர் இளைஞர்கள் அனைவரும் ஒன்றிணைந்து பொங்கல் மற்றும் தீப ஒளி திருநாளை எல்லா வருடமும் நன்முறையில் சிறப்பிக்கின்றனர். இவ்விழாவின் போது சிறுவர் சிறுமியர்களுக்கு விளையாட்டு போட்டிகள் மற்றும் கலை நிகழ்ச்சிகள் நடத்தப்பட்டு பரிசுகள் வழங்கப்பட்டு அங்கீகரிக்கப்படுகிறார்கள்.

சமீபத்திய நிகழ்வு
செயலாளர்
விழாக்கள்
நிலவியல்